text: Útlátið av vakstrarhúsgassi rættiliga støðugt
text: #000000
text: Nýggj uppgerð vísir, at útlátið av vakstrarhúsgassi í Føroyum stórt sæð hevur verið tað sama seinastu fimm árini. Í 2016 var samlaða útlátið á leið 870 túsund tons av CO2 eindum, sum er á leið 2% hægri enn í 2015.
text: #000001
text: Myndin niðanfyri vísir, hvussu tey 870 túsund tonsini av CO2 eindum eru býtt millum útlátskeldurnar. Mynd 2: Útlát av vakstrarhúsgassi frá nýtslu av brennievni í 2016 (prosent av útlátinum í CO2 eindum). Sirkulgeirarnir fyri brúkarabólkar, sum brúka brennievni, eru í litum. Sirkulgeirarnir fyri Landbúnað og Ídnaðarligar tilgongdir eru litleysir.
text: #000003
text: Litaðu geirarnir vísa keldur, sum brenna olju. Sum vanligt stavar umleið ein triðingur av útlátinum frá fiskiskipum, sum bunkra í Føroyum. Í 2016 var talið 35%. Føroysk og útlendsk fiskiskip bunkraðu á leið 95 túsund tons av olju. Í sirklinum ber til at avlesa, hvussu stóran part hinir útlátsbólkarnir høvdu av samlaða útlátinum. Myndin er rættiliga lík frá ári til árs. Størsti munurin millum 2015 og 2016 er, at fiskiskip útleiddu eini 12% minni meðan útlátið frá elframleiðslu vaks. Hetta kemur væl fram á myndini niðanfyri, sum vísir gongdina í útlátinum frá 1990 til 2016. Mynd 3: Gongdin í útláti av vakstrarhúsgassi hjá brúkara¬bólkum, tíðarskeiðið 1990-2016. Útlát frá útlendskum fiskiskipum er ikki við fyri 1990-2000.
text: #000004
text: Størsti vøksturin í útlátinum í 2016 í mun til 2015 var hjá SEV, sum í 2016 brúkti eini 25% meira av olju til at framleiða streym. Hetta svarar til eini 7.000 tons meira av olju. Orsøkin var serliga turt veður og at vatnorkuverkini tí framleiddu minni. Annars brúkti SEV munandi minni av olju í 2014 og 2015.
text: #000005
text: Ein onnur útlátskelda, sum eisini vaks munandi frá 2015 til 2016 er hon sum verður rópt “Ídnaðarligar tilgongdir”. Ídnaðurin í Føroyum, ikki minst fiskiskipini eru seinnu árini farin at brúka nýtt slag av kølievni, HFC-gass, sum tíanverri er eitt sterkt vakstrarhúsgass. Hetta sæst aftur í útlátstølunum. Í 2016 stavaðu heili 6% av samlaða útlátinum frá HFC-gassum, sí sirkulmyndina omanfyri.
text: #000006
text: Samanumtikið kann sigast, at hóast fiskiskipini bunkraðu munandi minni av olju og SEV brúkti munandi meira, var samlaða oljunýtslan stórt sæð óbroytt frá 2015 til 2016. Hinvegin vaks útlátið av sterkum vakstrarhúsgassi so mikið, at samlaða útlátið vaks á leið 2 %.
text: #000007
text: Her finnur tú fleiri tøl og myndir, sum lýsa útlátið av vakstrarhúsgassi í Føroyum
text: #000008
text: Um tú vil hava meira at vita, ert tú vælkomin at seta teg í samband við Mariu Gunnleivsdóttir Hansen, telefon 342400 ella us@us.fo
text: #000009
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000012
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000014
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000015